Telephone (სიმღერა)
Telephone (ქართ. ტელეფონი) — ამერიკელ მომღერალ ლედი გაგას სიმღერა, რომელიც არის მეორე სინგლი გაგას მესამე EP ალბომიდან და მეორე მთავარი რელიზიდან The Fame Monster (2009). სიმღერა, რომელიც ჩაწერილია ამერიკელ R&B მომღერალ ბიონსე ნოულსთან ერთად დაწერილი ლედი გაგას და როდნი ჯერკინსის მიერ. გაგამ განმარტა რომ ტექსტის ძირითადი იდეა შთააგონა შიშმა. ტექსტის მიხედვით მას ურჩევნია იცეკოს ვიდრე უპასუხოს სატელეფონო ზარს, გაგამ მოგვიანებით განაცხადა რომ ტექსტი ეფუძნება რეალურ ისტორიას. ბიონსე ტექსტში შემოდის სიმღერის შუა ნაწილში სადაც ბიონსე იღებს მაღალ ტემპს და თან ისმის დასარტყამი ისტრუმნეტები. თავდაპირველად გაგამ სიმღერა „Telephone“ დაწერა მომღერალ ბრიტნი სპირსისთვის, რომელმაც გარკვეული მიზეზების გამო უარი განაცხადა სიმღერის ალბომში შეტანაზე, 2010 წლის მაისსში ინტერნეტში გავრცელდა სიმღერის დემო ვერსია ბრიტნის შესრულებით. კრიტიკოსებმა სიმღერა დადებითად შეაფასსე და განაცხადეს რომ ეს სიმღერა არის ერთ ერთი საუკეთესო ნამუშევარი ალბომიდან The Fame Monster სიმღერა წარდგენილი იყო 2011 წლის გრემის დაჯილდოებაზე ნომინაციაში „საუკეთესო პოპ ვოკალური თანამშრომლობა“. სიმღერამ განსაკუთრებით წარმატებული აღმოჩნდა ევროპაში, მან მიაღწია ისეთი ქვეყნების ჩარტების პირველ ადგილს, როგორებიცაა: ბელგია, დანია, უნგრეთი, ირლანდია, ჰოლანდია, ნორვეგია და გაერთიანებული სამეფო. სიმღერა 2010 წლის მონაცემებით გაიყიდა 7.4 მილიონ ასლზე მეტი. 2010 წლის მარტში გაგამ სიმღერაზე „Telephone“ გამოუშვა მუსიკალური კლიპი, რომელიც არის გაგას სიმღერის Paparazzi (2009) კლიპის გაგრძელება. კლიპ „Paparazzi“-დან გამომდინარე გაგა ზის ციხეში მკვლელობისთვის, ხუთი წლის შემდეგ გაგა გამოდის ციხიდან და გარედ ხვდება მეგობარი ბიონსე. შემდგობ გაგა და ბიონსე მიდიან სასადილოში სადაც იქ კლავენ ყველას ვინ სასადილოშია და გარბიან. კრიტიკოსებმა ვიდეო დადებითად დაახასიათეს, მაგრამ გააკრიტიკეს ვიდეოში ძალადობა. დიზაინერ ალექსანდრ მაკქუინის ხსოვნის პატივსაცემად გაგამ სიმღერის აკუსტიკური ვერსია შეასრულა 2010 წლის BRIT Awards-ზე სიმღერა Dance in the Dark-თან ერთად. ასევე გაგა სიმღერას ასრულებდა თავის მეორე მსოფლიო ტურნეზე The Monster Ball Tour (2010-2011).